open-index/open-wikipedia-markdown huggingface dataset:
Laos

**Republik Demokratik Rakyaik Laos** atau **Laos** adolah nagaro nan takuruang daratan di Asia Tenggara, babatehan jo Myanmar jo Republik Rakyat Tiongkok di sabalah barat lauik, Vietnam di timur, Kamboja di selatan, jo Thailand di sabalah barat. Dari abaik ka-14 inggo abaik ka-18, nagaro ko disabuik: *Lan Xang* atau "Nagari Saribu Gajah".

Laos marupoan salah satu dari limo nagaro komunis nan ado di dunia. Lawah wilayahnyo labiah-kurang 236.800 km2 jo jumlah panduduik labiah-kurang 6,6 juta jiwo. Bagabung jo ASEAN sajak taun 1997, tapi nagaro nan takuruang daratan ko baru mambukak diri salaweh-lawehnyo jo nagaro lain pado taun 2004.
Vietnam

**Vietnam** (Bahaso Vietnam: *Việt Nam* Chữ Nôm: *越南*), banamo rasmi **Republik Sosialis Vietnam** (*Cộng Hòa Xã Hội Chủ Nghĩa Việt Nam* *共和社會主義越南*) adolah nagaro paliang timur di Samananjuang Indochina di Asia Tenggara. Vietnam babatehan jo Republik Rakyat Tiongkok di sabalah utaro; Laos di sabalah barat lauik; Kamboja di sabalah barat daya jo di sabalah timur tabantang Laut China Selatan.

Jo panduduak labiah kurang 84 juta urang, Vietnam adolah salah satu nagaro paliang padek, nomor ka-13 di dunia. Vietnam tamasuak di dalam golongan ekonomi "Next Eleven"; manuruik pamarentah, GDP Vietnam tumbuh sagadang 8.17% pado taun 2006, nagaro jo patumbuahan paliang capek kaduo di Asia Timur jo patamo di Asia Tenggara. Pado akhir taun 2007, mantari kauangan manyatoan patumbuahan GDP Vietnam disangko mancapai asia tabaiak dalam sapuluah taun taakia sagadang 8.44%.

## Caliak pulo
* Ho Chi Minh

## Rujuakan
Lauik Cino Salatan

**Lauik Cino Salatan** iyolah lauik tapi, bagian dari Lautan Pasifik, malipuiki wilayah dari Singapura ka Selat Taiwan labiah kurang 3.500.000&nbsp;km². Inyo marupoan badan lauik paliang gadang salapeh kalimo lautan lain. Kapulauan Lauik Cino Selatan mambantuak sabuah kapulauan nan bajumlah ratusan pulau. Di nagaro Cino, lauik ko biaso disabuik sabagai "Lauik Salatan" sajo.
Lautan Pasifik

**Lautan Pasifik** (dari bahaso Sepanyol *Pacifico*, nan bamukasuik "tanang") atau kadang-kadang juo disabuik **Lautan Taduah**, iyolah kumpulan sado lauik di antaro Asia jo Australasia di sabalah barat, Amerika di sabalah timur, Antartika di sabalah selatan jo Lautan Artik di sabalah utara.

Lautan Pasifik marupoan kumpulan aia tagadang di dunia. Iyo malipuiki kiro-kiro sepertiga muko Bumi, jo laweh sagadang 179.7 juta km² (69.4 juta mi²). Panjangnyo labiah kurang 15,500 km (9,600 bt) dari Lauik Bering di Artik inggo dibateh ais di Lauik Ross di Antartika di selatan. Lautan Pasifik mancapai leba timua-barat tagadang pado kiro-kiro 5 darjah U garih lintang, di mano inyo tabantang kiro-kiro 19,800 km (12,300&nbsp;mi) dari Indonesia inggo pasisia Colombia. Bateh sabalah barat lautan iko biasonyo talatak di Selat Melaka. Titiak paliang randah di muko Bumi—Jurang Mariana—barado di Lautan Pasifik.

Lautan Pasifik tadiri dari labiah kurang 25 000 kapulauan (labiah dari jumlah kapulauan nan barado di lautan dunia lainnyo jikok digabuang), nan sabagian gadangnyo talatak di selatan katulistiwa.

Di bateh Lautan Pasifik tadapek banyak lautan, nan tagadang adolah Lauik Sulawesi, Lauik Korea, Lauik Cina Timua, Lauik Jepang, Lauik Cino Salatan, Lauik Sulu, Lauik Tasman jo Lauik Kuning. Selat Melaka maubuangan Lautan Pasifik jo Lautan Hindi di sabalah barat, jo Selat Magellan maubuangan Lautan Pasifik jo Lautan Atlantik di sabalah timua.
Ikan

**Ikan** atau **lauak** adolah anggota vertebrata poikilotermik (badarah dingin) nan iduik di aia jo barangok dangan insang. Ikan marupoan kalompok vertebrata nan paliang bamacam-ragam dengan jumlah spesies labiah dari 27,000 di saluruah dunia. Sacaro taksonomi, ikan tagolong kalompok *[[paraphyletic]]* nan ubuangan kakarabikannyo didebaik; biasonyo ikan dibagi manjadi *ikan tanpa rahang* (kelas Agnatha, 75 spesies tamasuak lamprey jo ikan hag), *ikan batulang rawan* (kelas Chondrichthyes, 800 spesies tamamsuak hiu jo pari), jo bakinyo tagolong *ikan batulang kareh* (kelas Osteichthyes). Ikan dalam babagai bahaso daerah disabuik *iwak* (jv, bjn), *jukut* (vkt).

Ikan punyo bamacam ukuran, mulo dari paus hiu nan ukuran 14 meter (45 kaki) hinggo *[[stout infantfish]]* nan hanyo 7 mm (kiro-kiro 1/4 inci). Ado babarapo hewan aia nan acok dianggap sabagai "ikan", sarupo ikan pauih, ikan cumi jo ikan duyuang, nan sabananyo indak tagolong sarupo ikan.

Inggo kini, ikan pado biasonyo dimakan langsuang. Usao pangolahan alun banyak dilakukan salain ikan asin. Ikan dapek diolah manjadi babagai produk macam ikan kering, dendeng ikan, abon ikan, karupuak ikan, ikan asin, kemplang, bakso ikan nan tepung darah ikan sabagai pupuk tanaman nan pakan ikan. Ikan bisa iduik di aia jo nilai pH netral. Untuak maukua nilai pH manggunokan pH meter kolam ikan.

## Nota

## Pautan lua
*
Bahaso Tok Pisin

**Tok Pisin** marupoan sabuah bahaso rasmi Papua Nugini. Bahaso iko tamasuak bahaso kreol jo badasaran bahaso Inggirih. Kato **Tok Pisin** barasa dari kato-kato Inggirih *talk* ('babicaro') jo *[[pidgin]]* ('bahaso pijin').

Kosa kato Tok Pisin untuak 5/6 bagian barasa dari bahaso-bahaso Indo-Eropa sadang 1/6 lainnyo tautamo dari bahaso-bahaso Austronesia.

## Kato-kato
:Mi: Ambo/Denai
:Mi tupela: Ambo baduo
:Yu: Sanak
:Yu tripela: Sanak batigo
:Yu alpela: Dunsanak
:Nem: Namo
:Wanem: Apo/apo namo
:Waswas: Mandi
:Binatang: Saranggo
:Susu: Payudara
:Kaikai: Makanan (n.)/Makan (vb.)
:Dring: Minuman (n.)
:Dringim: Minum (vb.)
:Toktok: Kecek
:Gut: Rancak/Baiak
:Yesa: Yo
:Nogat: Indak
:Gras bilong het: Rambut
:Gras bilong maus: Kumis/misai
:Haus: Rumah
:Bikpela haus: Rumah gadang
:Haus liklik: Rumah tu ketek

## Frasa
*Gude/Hai
:Apo kaba
*Wanem nem bilong yu?
:Apo namo Sanak?
*Yu kaikai pinis?
:Sanak lah makan?
*Mi dringim kopi
:Ambo minum kopi
*Mi slip
:Ambo tidua

## Pautan lua
* Sumber Tok Pisin di Internet
Bahaso Afrikaans

**Bahaso Afrikaans** iyolah bahaso nan ditutuaan di Afrika Salatan dek labiah kurang 60% panduduak warno kulik putiah jo labiah kurang 90% panduduak "bawarno" (campuran antaro putiah jo ras lain).

Bahaso iko sangaik mirip jo bahaso Balando, tapi sangaik saketek manggunoan fleksi.

Di Namibia bahaso iko indak mampunyoi status rasmi, walaupun dipatutuaan dek kiro-kiro 15% panduduaknyo.

## Caliak juo

* Daftar Bahaso
* Monumen bahaso Afrikaans
Afrikaans Arab

**Afrikaans Arab** (*Arabiese Afrikaans*, اَرابيسي اَفريكانس) marupoan ciek bantuak bahaso Afrikaans nan ditulih manggunoan tulisan Arab. Inyo bamulo pado taun 1830-an di madrasah di Cape Town.

## Teks

Ado tadapek 74 teks Afrikaan Arab ari ko. Nan paliang awal, *Hidyat al-Islam*, ditulih dalam taun 1845, walaupun manuskrip asalnyo indak ado lai. Manuskrip paliang tuo nan masih tadapek, nan mancaritoan pangajian asas Islam, ditulih dek imam Abdul-Kahhar ibn Abdul-Malik pado taun 1868. Versi nan paliang profesional ditulih pado taun 1869 dek Abu Bakr Effendi, nan datang dari  Istanbul ka Cape pado taun 1862.

Abjad versi Arab manggunoan kato Arab di babarapo tampek di mano Afrikaan moden manggunoan kato Jermanik, misalnyo, *dunya* دنيا untuak *wêreld,* mukasuik "dunia". Kato-kato Arab iko indak ditaui langsuang dek Afrikaans.

Islam datang basamo urang Melayu pado awal abaik ka-15 jo karya-karya iko mungkin digunoan sabagai alaik maaja; caro buek guru-guru Muslim nan indak mustinyo buliah babaso Balando maaja ambo-ambo  Malayu di Cape.

## Rujuakan

*  "Abu Bakr se 'Uiteensetting van die Godsdiens'", A. van Selms, 1979, North-Holland Publishing Company, Amsterdam/Oxford/New York. ISBN 0-7204-8450-2 (online version http://www.dbnl.org/tekst/bakr001uite02_01/index.php)

## Caliak juo
* Aljamiado
Danau Talang

**Danau Talang** iyolah sabuah danau di kabupaten Solok, provinsi Sumatera Barat, Indonesia.

Danau iko adolah danau vulkanik nan tajadi dari salah satu kawah Gunuang Talang.

## Rujuakan

## Pautan lua
*  www.volcano.si.edu Talang
Danau

**Danau** adolah aia (tawar atau asin) nan taganang di satu tampek laweh nan dibateh sakaliliangnyo dek daratan. Danau tajadi asia cairan gletser, aliran batang aia, atau adonya mata aia. Biasonyo danau manjadi tampek rekreasi jo olahraga.

Kabanyakan danau adolah jinih air tawar. Danau periglasial pulo adolah danau nan tabantuak dek lapisan es, "ice cap" atau gletser -- es iko manutuik aliran kalua aia.

## Pautan lua

*
*  Lists of the highest lakes in the US and the world
*  Lake Classification Systems
Balerang

**Balerang** atau **sulfur** adolah unsua kimia dalam tabel periodik nan mampunyoi lambang **S** jo nomor atom 16. Balerang marupoan unsur non-logam nan indak baraso. Balerang, dalam bantuak asalinyo, adolah sabuah zat padke kristalin kuniang. Di alam, balerang dapek disuo sabagai unsur murni atau sabagai mineral-mineral sulfida jo sulfat. Balerang adolah unsur pantiang untuak kaidupan jo basuo dalam 2 asam amino. Salah satu contoh panggunoan umum balerang adolah dalam pupuak. Salain tu, balerang juo digunoan dalam bubuk mesiu, korek api, insektisida, jo fungisida.

## Rujuakan
Kawah volkano

**Kawah gunuang barapi** atau **kawah volkano** (bahaso Inggirih: *volcanic crater*) adolah sabuah depresi di tanah nan tajadi asia aktiviti gunuang barapi. Lazimnyo inyo barupo cakuang bulek nan tadapek dalamnyo lubang (alur kalua) dari ma kaluanyo magma dalam bantuak gas, lahar, jo *[[ejecta]]*. Kapundan buliah punyo dimensi gadang, jo kadang-kadang sangaik dalam. Samaso ledakan iklim tatantu, ruang magma gunuang api buliah manjadi kosong, jo mambuek bagian ateh runtuah, jo mambantuak apo nan dicaliak sarupo kawah tapi sabananyo inyo disabuik *[[caldera]]*.

## Rujuakan
Bahaso Japang

**Bahaso Japan**  (日本語; romaji: *Nihongo*) marupoan bahaso rasmi di Japan dengan jumlah panutua 127 juta urang.

Bahaso Japan juo digunoan dek sajumlah penduduak negaro nan panah dijalajah dek Japan  sarupo Korea jo Taiwan. Inyo juo dapek didanga di Amerika Serikat (California jo Hawaii) jo Brasil asia emigrasi urang Japan ka sinan. Namun katurunan mareka, nan disabuik *nisei* (二世, generasi kaduo), indak pasiah lai dalam bahaso tasabuik.

Bahaso Japan tabagi ka duo bantuak, yaitu *Hyoujungo* (標準語), patutuaan standar, jo *Kyoutsugo* (共通語), patutuaan biaso. *Hyoujungo* adolah bantuak nan diajaan di sikola jo digunoan di televisi jo sagalo ubuangan rasmi.

## Lafal vokal

Bahaso Japan mampunyoi 5 huruf vokal yaitu /a/, /i/, /ɯ/, /é/, dan /o/.

Lafal vokal bahaso Japan mirip bahaso Melayu.
Contohnyo:
* /a/ sarupo "b**a**pa"
* /i/ sarupo "**i**bu"
* /ɯ/ sarupo "pey**eu**m"
* /é/ sarupo "b**e**sok"
* /o/ sarupo "**o**bor"
Abjad Arab

**Abjad Arab** nan kadang-kadang disabuik *Huruf Hijaiah*, barasa dari Aksara Aramea (dari bahaso Syria jo Nabatea), di ma abjad Aram tampak miripnyo jo abjad Koptik dan Yunani. Tampak bedo panulisan antaro Magribi jo  Timur Tangah, antaranyo adolah panulisan huruf "qaf" jo "fa". Di Maghribi, kadang-kadang  huruf "qaf" dan "fa" masiang-masiang  ditulih jo titiak di bawah jo ciek titiak di ateh.

## Daftar abjad Arab

## Konsonan

Abjad Arab asas mampunyoi 28 uruf. Panyasuaian naskah Arab ka bahaso-bahaso lain maasiaan naskah jo uruf nan batambah atau bakurang, misalnyo di bahaso-bahaso Kurdis, Uthmaniyah, Sind, Urdu, Jawi, Pashto, dan Malayalam Arabi, nan sadonyo mampunyoi uruf batambah sarupo di bawah. Indak ado pabedoan antaro uruf gadang (kapital) jo uruf ketek dalam bantuak uruf.

Banyaik uruf tampak sarupo ciek samo lain tapi dibedoan jo titiak (*ijam* ⟨إِعْجَام⟩ di ateh atau di bawah bagian tangahnyo (*rasm*). Titiak-titiak iko marupoan sabagian dari uruf tasabuik dek sadonyo mabedoan uruf nan manjadi tando bunyi nan indak sarupo. Misalnyo, uruf-uruf nan ditransliterasi sabagai 'b' jo 't' mampunyoi bantuak asas sarupo, tapi nan ditransliterasi sabagai 'b' (**ب**) mampunyoi ciek titiak di bawah, samantaro 't' (**ت**) mampunyoi duo titiak di ateh.

Bahaso Arab nan batulih jo cetak manggunoan bantuak uruf basambuang dan kabanyakan uruf dalam sasabuah kato iko takaik jo nan di sabalahnyo.

## Dialek

"Arab Umum" atau "Al-'Arabiyyah Al-'Ammiyah" adolah bahaso Arab nan dipakai dalam pambicaroan arian di dunia Arab, jo babedo bana jo Bahaso Arab nan ditulih. Pabedoan dialek paliang utamo iyolah antaro Afrika Utara (Arab Magrib) dan bagian  Timur Tangah (Hijaz). Faktor nan manyabaukan pabedoan dialek bahaso Arab adolah pangaruih substrat (bahaso nan digunoan sabalun bahaso Arab sabalun bahaso Arab datang). Misalnyo, kato "yakūn" (artinyo "itu"), di Irak disebuik *aku*, di Palestina *fih*, jo di Magribi disabuik  *kayən*.

## Caliak pulo
* Bahaso Arab

* Angko Arab
* Abjad Jawi

## Pautan lua

* The Arabic Alphabet  showing the different glyphs for each letter and its code position in Unicode
* Alphabet, with sound, just click on a letter
* Arabic Alphabet Table pronunciation of the letters, and instructions to write them.
* Arabic Alphabet with sound and lessons
* Arabic writing and calligraphy 
* Article about Arabic alphabet
* Arabic alphabet and calligraphy 
* (freeware) to learn the characters
* Guide to the use of Arabic in Windows, major word processors and web browsers
* Learn the Arabic Script Online
* Madinaharabic.com: Free Arabic Reading and Language Course (with sound)
* Arabic Alphabet Quiz Choose the "Arabic" link.
* Babel Arabic Writing Explanation 
* Site on Scripts and Writing Systems: A long list of links to sites dealing with issues of scripts.
* Arabic alphabet stroke directions
Najib Mahfuz

**Naguib Mahfouz** (, ) adolah surang panulih jo pangarang dari Mesir. Baliau marupoan salah satu panulih Arab nan paliang bapangaruah di maso modern, basamo Tawfiq el-Hakim. Mahfouz mamanangan Hadiah Nobel Sastra pado taun 1988.

## Pautan lua

* Artikel Naguib Mahfouz dari situs Hadiah Nobel
* Terbitan pers Hadiah Nobel
* Naguib Mahfouz dari Kalender Pengarang Pegasos 
* Biografi Cornell
* Laporan kematian BBC 30 Agustus 2006
Ilimu alam

**Alam** (dalam mukasuik lawehnyo tadiri dari **dunia alam**, **dunia fisik**, atau **dunia materi**) maacu ka fenomena dunia fisik dan juo kaidupan sacaro umum. Skala alam tabantang dari sub-atomik sampai kosmik. Studi bakaik jo alam adolah bagian gadang dari ilimu pangatauan. Sungguahpun manusia adolah sabagian dari alam, kagiatan manusia acok dipahami sabagai kategori nan tapisah dari fenomena alam lainnyo.

## Pautan lua

* The Nature Conservancy Organisasi nan maagiah palinduangan diversitas alam di sadonyo dunia
* English Nature Organisasi pamarintah Inggiris nan maagiah palinduangan diversitas alam di nagaro Inggirih
* Gamba hewan lia jo alam 
* Nature Detectives  Panilitian di Internet jo proyek pandidikan untuak urang baumua di bawah 18 taun di England
* Patunjuak ka konservasi alam jo margasatwa
* Fotografi alam jo margasatwa, gamba makro 
* Animal Bytes - San Diego Zoo Sumber nan baiak untuak sijarah alam binatang
* fenomena alam dalam prospek dunia
Limau

**Limau** adolah namo umum untuak sadonyo tumbuahan babungo dari genus ***Citrus*** dari familia Rutaceae. Riset taakia manunjuakan baso kamungkinan asa limau dari Australia, Kaledonia Baru, dan Papua, walau banyak pulo pariset nan picayo baso asa tumbuahan ko dari sabagian wilayah Asia Tenggara nan babateh jo India Utara, Myanmar, sarato propinsi Yunnan di Cino. di mano dari wilayah iko lah babarapo spesies komersial sarupo limau manih, limau puruik, dan limau sitrun baasa. Limau alah ditanam urang di daerah nan taruih sajo batambah laweh sajak maso daulu; sadang jinih-jinih nan  tanamo misanyo limau manih, limau sitrun, *grapefruit* (sajinih limau gadang), jo limau kapeh. Talapeh dari adonyo kasarupoan tatantu, nanas indak lah tamasuah dalam jinih limau.

## Rujuakan
Mariah Carey

**Mariah Carey** (lahia di New York, 27 Maret 1969) adolah saurang panyanyi, panulih dan pangarang lagu, produser rekaman, sarato aktris asa Amerika Sarikat. Album partamonyo nan bajudua *Mariah Carey* dirilis pado taun 1990.

## Diskografi
* *Mariah Carey* (1990)
* *Emotions* (1991)
* *Music Box* (1993)
* *Merry Christmas* (1994)
* *Daydream*  (1995)
* *Butterfly* (1997)
* *Rainbow* (1999)
* *Glitter* (2001)
* *Charmbracelet* (2002)
* *The Emancipation of Mimi* (2005)
* *E=MC²* (2008)
* *Memoirs of an Imperfect Angel* (2009)
* *Merry Christmas II You* (2010)
* *Me. I Am Mariah... The Elusive Chanteuse* (2014)
**Caution* (2018)
Tabel periodik

**Tabel periodik unsur-unsur kimia** adalah gambaran unsur-unsur kimia dalam bantuk tabel. Unsur-unsur tersebut disusun berdasarkan nomor atom (jumlah proton dalam inti atom), konfigurasi elektron, jo sifat kimia nan baulang-ulang. Tabel juo tabagi manjadi ampek blok: blok -s, -p, -d, jo -f. Sacaro umum, dalam satu periode (barih), di sabalah kiri basipaik logam, jo di sabalah kanan pulo basipaik non-logam.

Barih di tabel disabuik periode, samantaro kolum disabuik golongan. Anam golongan (kolum) mampunyoi namo jo nomor: contoh, unsur golongan 17 adolah halogen, jo golongan 18 adolah gas mulia. Tabel periodik dapek digunoan untuak manggambaan ubuangan antaro sipaik-sipaik unsur, jo maaambiak kiro sipaik unsur baru nan balun disuo atau disintesis. Tabel periodik mambarian karangka karajo untuak malakuan analisis parilaku kimia, jo banyak digunoan dalam bidang kimia jo ilmu lain.

## Rujuakan

## Pautan lua
Bahaso Aceh

**Bahaso Aceh** adolah sabuah bahaso nan ditutuakan dek urang Aceh nan tingga di wilayah pasisia, sabagian padalaman, jo sabagian kapulauan di Aceh. Bahaso Aceh tamasuak dalam rumpun bahaso Chamic, cabang dari rumpun bahaso Melayu-Polinesia, nan iyonyo sandiri cabang dari rumpun bahaso Austronesia.

## Silsilah
Bahaso Aceh tamasuak dalam kalompok bahaso Chamic; bahaso-bahaso nan punyo patalian arek jo bahaso Aceh adolah bahaso Cham, Roglai, Jarai, Rade jo anam bahaso lain dalam rumpun bahaso Chamic. Bahaso-bahaso lainnyo nan juo takaik jo bahaso Aceh adolah bahaso Melayu jo bahaso Minangkabau.

## Pasebaran

Bahaso Aceh tasebar tarutamo di wilayah pasisia Aceh. Bahaso ko ditutuakan muloi dari Manyak Payed, Aceh Tamiang di pasisia timur sampai ka Trumon, Aceh Selatan di pasisia barat.

### Pantai Timur Aceh

# Kota Sabang
# Banda Aceh
# Aceh Besar
# Pidie
# Pidie Jaya
# Bireuen
# Aceh Utara
# Lhokseumawe
# Aceh Timur (kacuali di 3 kecamatan, Serba Jadi, Peunaron jo Simpang Jernih di mano bahaso Gayo dipakai)
# Langsa
# Aceh Tamiang, di kecamatan Manyak Payed

### Pantai barat Aceh

# Aceh Jaya
# Aceh Barat
# Nagan Raya
# Aceh Barat Daya (kacuali di kecamatan Susoh di mano bahaso Jamee ditutuakan)
# Aceh Selatan (bacampua jo bahaso Kluet sarato bahaso Jamee)

## Fonologi

Barikuik adolah fonem-fonem bahaso Aceh.

Vokal biasonyo ado di pasangan muluik/sengau, walaupun hanyo ado tigo vokal sengau patangahan jo ado vokal oral patangahan nan jumlahnyo duo kali labiah banyak.  indak batua-batua di tangah, walaupun nan nampak di siko dek alasan estetika. Baitu pulo,  juo ditampakan sabagai ( nan labiah ka balakang. Salain vokal monoftong di atas, bahaso Aceh juo mampunyoi 5 diftong oral, surang-surang jo pasangan sengau:

* 
* 

 adolah alveodental laminal.  sacaro teknis barupo post-alveolar tetapi dikalompokkan dalam kolom langik-langik untuak alasan estetika.

## Contoh

* *Peue haba?* = Apo kaba?
* *Haba gèt* = Kaba baiak.
* *Lôn piké geutanyoë han meureumpök lé* = Den kiro wak indak ka basuo lai do.
* *Lôn jép ië u muda* = Den minum aia karambia mudo.
* *Agam ngön inöng* = laki-laki jo padusi
* *Lôn* = Ambo/Den/Awak
* *Kah, droë , Gata* = waang, awak, sanak
* *H'an* = indak
* *Na* = ado
* *Pajôh* = makan
* *Jih, dijih, gobnyan* = inyo
* *Ceudah that gobnyan*. = Gagah bana inyo.
* *Lôn meu'en bhan bak blang thô*. = Awak bamain bola di sawah kariang.

## Rujuakan


## Pautan lua

* ***'
* ***' Portal Baraja Bahaso Aceh 
* **** Baraja Bahaso Aceh
Linguistik

**Linguistik** adolah kajian bahaso sacaro saintifik. Ado tigo bagian di kajian iko: bantuak bahaso, mukasuik, jo bahaso di konteksnyo. Kagiatan paliang awal di deskripsi bahaso dikatokan dibuek dek Pāṇini, nan manjadi ahli kajian linguistik awal(abaik ka-4 SM), jo analisis tantang Sanskerta dalam *Ashtadhyayi*.

Linguistik mambuek analisis bahaso manusia sabagai sistem nan maubuangan bunyi (atau tando-tando dalam bahaso tando) jo mukasuik. Fonetik mangaji sipaik akustik jo artikulasi dalam pambuatan jo persepsi bunyi-bunyi tutua (wicara) jo bunyi non-tutua. Kajian makna bahaso, pulo bakaik jo caro bahaso mambuek pengekodan antaro entiti, sipaik jo aspek-aspek nan bakaik jo dunia untuak manyampaian, manyamparonoan jo mambari mukasuik, dan juo untuak mauruih jo manyalasaian ketaksaan (ambiguity). Kajian semantik pulo bakaik jo kondisi kebenaran (truth conditions), samantaro bidang pragmatik pulo bakaik jo caro konteks mampangaruahi makna.

## Rujuakan
Sijarah

**Sijarah** (Yunani: **ἱστορία**, *historia*, bamukasuik "kajian, ilmu nan tadapek asia panilitian") adolah bidang kajian tantang maso lampau, kusuihnyo caro inyo takaik jo manusia. Inyo marupoan kata umum nan takaik jo kajadian-kajadian lampau jo ingatan, patamuan, pungutan, organisasi, penampilan, jo interpretasi maklumaik tantang kajadian-kajadian wakatu lampau. Sarjana-sarjana nan manulih tantang sijarah disabuik sejarawan atau ahli sijarah. Kajadian-kajadian sabalun adonyo catatan atau rekod dikiro prasijarah.

## Rujuakan
Geografi

**Geografi** (dari Yunani **γεωγραφία**, *geographia*, harfiah "deskripsi bumi") adolah sabuah bidang sains nan bakaik jo panilitian tanah, sipaik, panduduak, jo fenomena Bumi. Tarjamahan harfiah adolah "mambari deskripsi atau gambaran tantang bumi, atau manulih tantang bumi". Uraang partamo nan manggunoan kato "geografi" adolah Eratosthenes (276–194 SM). Ampek tradisi sijarah bakaik dengan panilitian geografi adolah analisis spasial (analisis ruang) alami dan fenomena manusia (geografi sabagai kajian distribusi), kajian kawasan (tampek jo rantau), kajian tantang ubuangan manusia-tanah, jo kajian dalam sains Bumi. Sungguahpun baitu, geografi moden marupoan sabuah displin ilmu nan manyaluruah, nan mancari caro untuak mamahami Bumi jo kasado karumikan manusia jo alam—indak sajo tampek talataknyo obyek-obyek, tapi juo caro sadonyo obyek tu barubah dan tajadi. Geografi disabuik "disiplin (cabang ilmu) dunia" jo "jambatan di antaro manusia jo sains fisika". Geografi dibagi ka duo cabang utamo: geografi manusia jo geografi fisika.

## Rujuakan
Ekonomi

**Ekonomi** adolah sains sosial nan mamarian faktor-faktor nan manantuan produksi, distribusi jo konsumsi barang dan perkhidmatan.

Kato *ekonomi* datang dari kato Yunani **οἰκονομία** ("rumah") jo **νόμος**', ("adaik" atau "undang-undang"), jadi kato "ekonomi" bamaksiuk "adaik rumah (untuak panguruihan rancak)". 'Ekonomipolitik' marupoan istilah lamo nan digunoan untuak kajian subjek iko, tapi di akia abaik ka-19 ahli ekonomi mambari pandapek nan kato "ekonomi" (*economics*) sabagai kato nan labiah pendek untuuak "sains ekonomi". Inyo batujuan untuak mamisahan inyo surang sabagai satu disiplin di lua sains politik jo sains sosial lain.
 
Bidang kajian ekonomi mambari tumpuan ka tingkah laku jo interaksi agen ekonomi jo baa ekonomi batindak. Sasuai dengan fokus iko, buku-buku teks dasar lazimnyo mambedoan ekonomimikro jo ekonomimakro. Ekonomimikro mangaji kalakuan unsua-unsua asas ekonomi, tamasuak agen-agen individu jo pasaran, interaksi mareka, jo asia interaksi tasabuik. Agen individu tamasuak, misalnyo, isi rumah, syarikat, pambali, jo panjua. Ekonomimikro pulo mambuek analisis taadok kasodonyo ekonomi (bamaksuik produksi agregat, konsumsi, simpanan jo investasi) jo isu-isu nan bakaik jo, tamasuak pengangguran sumber (tanago karajo, modal, jo tanah), inflasi, patumbuahan ekonomi, jo kabijakan-kabijakan awam nan mampangaruih isu-isu iko (moneter, fiskal jo kabijakan-kabijakan salainnyo).

## Rujuakan
Bahaso Yunani Kuno

**Bahaso Yunani Kuno** tamasuak bantuak-bantuak Yunani nan digunoan di Yunani kuno jo dunia kuno dari labiah kurang abaik ka-9 inggo ka-6 SM. Inyo biasonyo dibagian ka jaman Arkaik (abaik ka-9 inggo ka-6 SM), Klasik period (abaik ka-5 inggo ka-4 SM), jo Jaman Hellenistic (abaik ka-3 SM inggo abaik ka-6 M). 

Bahaso tahap Hellenistic disabuik Koine (umum), samantaro bahaso di fasa taakia indak ado pabedoan dari Yunani Abaik Patangahan.  Koine dianggap mampunyoi tahap sijarahnyo tasandiri, maupun bantuak awalnyo ampia sarupo jo Yunani Klasik.  Sabalun jaman Koine, bahaso Yunani jaman-jaman klasik jo nan labiah lampau tamasuak babarapo dialek kadaerahan.

Yunani Kuno marupoan bahaso Homer jo sejarawan Athens klasik, panulih drama, jo ahli filsafat.  Inyo manyumbang banyaik kato-kato ka vokabulari Inggirih jo manjadi subjek standar di institusi pandidikan di Barat sajak Jaman Pambaharuan atau *Renaissance*.
Astronomi

**Astronomi**, sabuah ilmu alam, iyolah bidang kajian objek samawi (sarupo bintang, galaksi, planet, bulan, asteroid, komet jo nebula, jo proses (sarupo latusan supernova, latusan sinaran gama, jo radiasi latar belakang gelombang mikro kosmik, fisika, kimia jo evolusi objek-objek jo proses-proses baitu, jo labiah umumnyo kasadonyo fenomena nan barasa di lua atmosfera Bumi. Ciek subjek nan takaik tapi babedo iyolah kosmologi fisika, nan mangaji Semesta sacaro manyaluruah.

Astronomi marupoan satu dari sains tatua. Tamadun-tamadun awal nan dicatat sijarah, sarupo Babylon, Yunani India, Mesir, Nubia, Parsi, Cino, jo Maya sadonyo mamparatian langit malam jo caro sistematik.  Walaupun baitu, pambinoan astronomi sabagai sains moden anyo dapek tajadi salapeh ciptaan teleskop. Dari sagi sijarah, astronomi malipuiki babarapo disiplin nan barbedo bana sarupo astrometri, navgasi samawi, astronomi observasi jo pambuatan kalendar, tapi kini ko ahli astronomi profesional dianggap sinonim jo astrofisika.

Di abaik ka-20, bidang astronomi profesional bacabang ka cabang cerapan jo teori. Astronomi cerapan mambari fokus pado maimpun data dari cerapan objek-objek samawi nan sudah tu dianalisis jo prinsip-prinsip dasar fisika.  Astronomi teori pulo manjuruih ka pambangunan model-model komputer atau analisis untuak mamarian objek jo fenomena astronomi. Kaduo-dua bidang saliang mambantu, jo astronomi teori mancari caro manjalehan kaputusan jo cerapan dengan kaputusan cerapan pulo digunoan untuak maiyoan kaputusan-kapusan teori.

Astronomi marupoan ciek dari ilmu sains nan mambari ruang pado amatir, tautamo dalam pancarian jo cerapan fenomena fana (*transient phenomena*). Ahli astronomi amatir alah mambuek banyaik penemuan nan pantiang.

## Rujuakan

## Pautan lua
Alexander Pushkin

**Alexander Sergeyevich Pushkin** (Bahaso Rusia: **Алекса́ндр Серге́евич Пу́шкин**, ) ( – ) marupoan surang pangarang Rusia di jaman Romantisisme nan dianggap dek banyak urang sabagai panyaia taaguang jo pandiri sastra moden Rusia.

Dilahiaan dalam kaluargo bangsawan Rusia di Moskow, Pushkin manabikan puisi partamoyo maso baamua 15 taun, jo alah mandapek pangakuan malaweh dari golongan ahli sastra bilo baliau manjadi sarjana dari *[[Tsarskoye Selo Lyceum]]*.

Pushkin manulih drama paliang tanamonyo, drama *[[Boris Godunov (drama)|Boris Godunov]]* katiko baado di bawah surveilans dek polisi politik Tsar, jo indak mandapek isin untuak manabik karyanyo.  Novelnyo nan babantuak puisi, *[[Eugene Onegin]]*, ditulih sacaro seri antaro taun 1825 jo 1832.

Pushkin marintih pamakaian bahaso vernakular dalam puisi jo dramanyo, maasiaan gayo bacarito—mancampuaan drama, roman, jo satire—nan sajak tu diubuangan dengan sastra Rusia jo mampangaruihi panulih Rusia sadonyo.

Pushkin tanamo sabagai surang nan cimburu dek namo baiaknyo jo talibaik dalam 29 parang tanding (*duel*), jo baliau mandapek luko barek katiko baparang tanding dengan surang pagawai tantara panunggang kudo babanso Parancih, Georges-Charles de Heeckeren d'Anthès, na cubo manggoda bininyo, Natalya Pushkina. Kamatian Pushkin pado umua mudo (37 taun) masih dianggap bancana bagi kasusastraan Rusia.

## Rujuakan
Ilimu sosial

**Ilimu sosial** (bahaso Inggirih: *Social science* (Sains sosial)) adolah ciek jurusan utamo dalam disiplin akademik, nan bakaik jo masarakaik jo ubuangan individu dalam sasabuah masarakaik. Inyo mampunyoi banyak cabang, jo satiok cabang disabuik ciek "ilimu sosial". Ilimu sosial utamo tamasuak ilimu ekonomi, ilimu politik, geografi manusia, demografi, jo sosiologi. Dalam  makna labiah laweh, ilimu sosial juo tamasuak babarapo bidang dalam Humaniora (ilimu kamanusiaan) sarupo antropologi, arkeologi, jurisprudensi, psikologi, sijarah, jo linguistik. Kato iko juo kadang-kadang manyuruik ka bidang sosiologi sacaro kusuih, iyolah "ilimu masarakaik" atau *science of society* asali, nan diasas di abaik ka-19.

Ahli ilimu sosial dari aliran positivisme manggunoan caro nan ampia sarupo ilimu alam sabagai alaik dek mamahami masarakaik, jo mambari definisi manuruik mukasaik sains moden nan labiah sampik. Ahli nan indak *positivist*, disabuik ahli interpretisme  (nan manggunoan tapsia) manggunoan kritikan sosial atau tapsia tando (*symbolism*) untuak mambuek teori-teori nan alah tu dapek dipalasu (*falsifiable*) - mareko manggunoan sains dalam mukasuik nan labiah laweh. Dalam praktek akademik moden, ahli kaji salidik labiah condong pado eklektisisme jo manggunoan bamacam-macam  metodologi (contohnyo, jo manggabuang teknik kuantitatif jo kualitatif.) Kato "kajian sosial" juo kini lah mandapek saketek otonomi dek banyaik ahli dari bamacam disiplin lah basatu ati tantang tujuan sarato caronyo.

## Rujuakan

## Pautan lua
Bahaso Inggirih malainkan nan taakia.

* Centre for Social Work Research
* Family Therapy and Systemic Research Centre 
* International Conference on Social Sciences 
* International Social Science Council
* Introduction to Hutchinson et al., ''There's No Such Thing as a Social Science''
* Intute: Social Sciences (UK) 
* Social Science Research Society 
* Social Science Virtual Library 
* Social Sciences And Humanities 
* UC Berkeley Experimental Social Science Laboratory
* The Dialectic of Social Science  by Paul A. Baran
* American Academy ''Commission on the Humanities and Social Sciences'' 
* Teng Wang, Social Phenomena 
* Social Science Virtual Library: Canaktanweb (Turkish)
Genus

**Genus** (/ˈdʒiːnəs/, jamak: *genera*) atau **marga** adolah pangalompokan taksonomi nan dipakai dalam klasifikasi biologi untuak organisme hewan jo fosil dalam ilmu biologi. Dalam paringkek (hirarki) klasifikasi biologi, genus barado di ateh *spesies* (jinih) sarato di bawah *familia* (kaluargo). Dalam tatanamo binomial, namo genus marupoan bagian patamo dari namo binomial suatu spesies, untuak babagai spesies dalam genus ko.
Jawaharlal Nehru

**Jawaharlal Nehru** (, ; ) adolah surang nagarawan India nan manjabaik sabagai Pardano Mantari India nan partamo dari taun 1947 sampai 1964. Inyo marupoan salah satu pamimpin gerakan kemerdekaan India dari Partai Kongres Nasional India. Nehru juo mandirian Pagarakan Indak Basakutu dan aktif dalam politik internasional di era satalah Parang Dunia Kaduo.

Anak surang pangacara dan politisi nan kayo rayo banamo Motilal Nehru, Nehru manjadi pamimpin sayok kiri di Partai Kongres kutiko mudonyo. Inyo naiak manjadi presiden partai di bawah bimbingan Mahatma Gandhi, maanjuakan *[[swaraj]]* (kemerdekaan panuah) dari Inggris. Sapanjang iduiknyo, Nehru mampajuangan ide-ide sosalisme Fabian.

## Rujuakan

## Sumber
* 
* 
* 

## Bacaan lain
*''A Tryst With Destiny'' historic speech made by Jawaharlal Nehru on 14 August 1947
**Nehru: The Invention of India* by Shashi Tharoor (November 2003) Arcade Books ISBN 1-55970-697-X
**Jawaharlal Nehru* (Edited by S. Gopal and Uma Iyengar) (July 2003) *The Essential Writings of Jawaharlal Nehru* Oxford University Press ISBN 0-19-565324-6
**Autobiography:Toward freedom*, Oxford University Press
**Jawaharlal Nehru: Life and work* by M. Chalapathi Rau, National Book Club (1 January 1966)
**Jawaharlal Nehru by M. Chalapathi Rau.* [New Delhi] Publications Division, Ministry of Information and Broadcasting, Govt. of India [1973]
**Letters from a father to his daughter* by Jawaharlal Nehru, Children's Book Trust 
**Nehru: A Political Biography* by Michael Brecher (1959). London:Oxford University Press.
**After Nehru, Who* by Welles Hangen (1963). London: Rupert Hart-Davis.
**Nehru: The Years of Power* by Geoffrey Tyson (1966). London: Pall Mall Press.
**[http://www.questia.com/read/2379634?title=Independence%20and%20after%3a%20A%20Collection%20of%20Speeches%2c%201946-%201949 Independence and After: A collection of the more important speeches of Jawaharlal Nehru from September 1946 to May 1949] * (1949). Delhi: The Publications Division, Government of India.
*"The Challenge to Indian Nationalism." by Selig S. Harrison *Foreign Affairs* vol. 34, no. 2 (1956): 620–636.
*"Nehru, Jawaharlal." by Ainslie T. Embree, ed., and the Asia Society. *Encyclopedia of Asian History.* Vol. 3. Charles Scribner's Sons. New York. (1988): 98–100.
Niccolo Machiavelli

**Niccolò di Bernardo dei Machiavelli ** (Bahaso Itali:nikkoˈlɔ mmakjaˈvɛlli); 3 Mai 1469 – 21 Jun 1527) adolah surang ahli sijarah, politik, diplomat, pilsapaik humanis jo panulih di jaman Renaisans nan babanso Itali. Baliau acok disabuik sabagai pandiri ilmu politik moden. Beliau marupoan surang pagawai tinggi di Republik Florence jo batangguang jawek dek hal-hal diplomatik jo katantaraan. Baliau juo mangasiaan komedi, lagu-lagu karnival jo puisi. Panulisan paribadi baliau dalam bahaso Itali tanamo. Baliau batugeh sabagai sekretaris pado Canseri Kaduo Republik Florence dari taun 1498 inggo 1512, samaso Medici kailangan kuaso. Machiavelli manulih bukutanamonyo, *[[Sang Pangeran]]* (*Il Principe*) pado taun 1513.

## Rujuakan
Leviathan (buku)

Buku ***Leviathan***, atau judua langkoknyo, ***Leviathan or The Matter, Forme and Power of a Common Wealth Ecclesiasticall and Civil*** ("Leviathan atau Hal, Bantuak jo Kuaso Pasamakmuran Gerejaan jo Sipil") adolah buku nan ditulih dek Thomas Hobbes (1588–1679) jo ditabik pado taun 1651 (edisi revisi Latin 1668). Namonyo diambia dari *[[Leviathan]]* kitab Pajanjian Baru (Bible). Karya iko bakaik jo struktur masarakaik jo pamarintahan sah, jo dianggap satu dari contoh teori kontrak sosial nan taawal jo nan paliang bapangaruah. Dalam karya klasik  Barat tantang caro mauruih nagaro, *Leviathan* dapek dibandiangan jo buku Machiavelli,  *The Prince* ("Si Pangeran"). Ditulih wakatu Parang Sudaro Inggirih (1642–1651), *Leviathan* mangamukoan kontrak sosial jo pamarintahan dek pamarintah nan badaulaik.  Hobbes manulih nan parang sudaro jo sipaik alam samulo jadi nan kasa ("parang sadonyo malawan sadonyo") anyo dapek diilak dek pamarintahan nan kuaik jo basatu.

## Rujuakan
Republik (Plato)

***Republik*** (, *[[Politeia]]*; Latin: *De Republica*) adolah sabuah Dialog Socrates, ditulih dek Plato pado labiah kurang 380 SM. Inyo bakaik jo definisi kaadialan, tata caro negara kota nan adia, jo manusia nan adia.—sabauk tu pambaco dulu manggunoan namo *On Justice* ("Tantang Kaadialan") sabagai namo lain untuak karyan iko. Jangko maso dialog balaku masih dibinciang jo walaupun inyo mungkin balaku di maso Parang Peloponnesia, "akan tadapek anakronisme nan jangga bana jiko tangga dilatak antaro taun 432 jo 404 SM". *Republik* marupoan karya paliang tanamo Plato, jo dari sagi pamikiran jo sijarah inyo juo marupoan ciek dari karya bakaik jo pilsapaik dan pilsapaik politik nan paliang bapangaruah di dunia. Dalam buku ko, Socrates, basamo babarapo urang Athens jo urang asiang babincang makno kaadialan jo mamarikso apo ka surang nan adia iduik labiah sanang dari surang nan indak adia, dengan mamikiaan caro babarapo kota manjadi ujuik "dalam pambicaroan", jo baakia dengan kota disabuik Kallipolis (Καλλίπολις), nan diparintah dek rajo-pilsapaik; jo mamarikso bantuak rejim nan lah ujuik. Sadonyo nan sato babincang jo teori bantuak (*theory of  forms*), apo ka ruah tu abadi, jo paranan ahli pilsapaik jo puisi dalam masarakaik.

## Rujuakan
Don Quixote

(), judua langkok bahaso Sepanyol, ***El ingenioso hidalgo don Quijote de la Mancha***  ("Bangsawan bijaksano Don Quixote dari La Mancha"), iyo lah sabuah novel bahaso Sepanyol nan ditulih dek Miguel de Cervantes Saavedra. Inyo ditabik dalam duo judua, di taun 1605 jo 1615. *Don Quixote* dianggap sabuah dari karya sastra Era Ameh Sepanyol jo kanun sastra Sepanyol sadonyo nan paliang bapangaruah.  Sabagai karya pandiri sastra Barat moden jo sabuah novel kanun sastra Barat taawal, inyo acok tabik di daftar karya-karya fiksyen tanamo.

Buku iko mancaritoan kisah saurang ''hidalgo'' (urang gadang) nan indak banamo, nan banyak mambaco riwayaik roman kesatriaan inggo inyo ilang aka dan mambuek kaputusan untuak maiduik samulo adaik kesatria, mambaiak nan salah, jo mambao kaadilan kasadonyo dunia, jo manggunoan namo *Don Quixote*. Baliau maambiak saurang patani, Sancho Panza, sabagai pambantu atau babunyo. Si babu iko acok manggunoan cadiak pandainyo nan unik jo luruih bilo bakecek jo pidato Don Quixote bakaik jo kesatriaan nan lah kuno.

Dalam bagian partamo, Don Quixote indak maliek dunia nyato jo labiah suko jo angan-angan nan inyo iduik dalam dunia kesatria. Dalam novel, Cervantes manggunoan teknik-teknik panulisan sarupo realisme, *[[metatheatre]]*, dan *[[intertextuality]]*.  Inyo manjadi pangaruah gadang taadok masarakaik sastra: Alexandre Dumas mambuek rujuakan langsuang dalam *[[The Three Musketeers]]* (1844); Mark Twain jo *[[Adventures of Huckleberry Finn]]* (1884) jo Edmond Rostand dalam lakon *[[Cyrano de Bergerac (lakon)|Cyrano de Bergerac]]* (1897).

## Rujuakan
Istano Seri Menanti

**Istano Seri Menanti** atau **Istano Lamo Sari Mananti** (Baso Nogoghi: *Istano Lamo Soghi Monanti*) adolah istano nan talatak di Kuala Pilah, Nagari Sambilan, Malaysia. Bangunan iko didirikan manuruik asitektur masarakaik Minangkabau. Bangunan lamo nan masih samparono jo elok iko dibuek dari kayu dan dijadikan tampek tingga rasmi Yang di-Pertuan Besar Negeri Sembilan sakitar taun 1900-an. Kini, karano inyo suatu warisan sijarah, istano iko barubah "paranan"  manjadi museum. 

Istana Lama Seri Menanti mulai dibuek pado taun 1902 sampai salasai taun 1908. Istana iko dibuek dek karano Istano Pulih alah dibakar dek tantara Inggirih ketika mangaja Yamtuan Antah katiko parang Bukit Putus. Istiadaik parasmian istano iko dilakukan dek Yang di-Pertuan Muhammad Ibni Almarhum Yamtuan Antah. Tuanku alah basumayam di istano iko hinggo taun 1931. Sasudah itu, Tuanku pindah ka Istano Besar Seri Menanti nan baru dibuek ndak jauah jo istano lamo nangko.

Tinggi istano iko ampek tingkek. Rancangan bangun samulo dibuek dek duo urang tukang kayu Melayu banamo Kahar jo Taib. Tukang Kahar alah dibari sangsako Datuak Panglimo Sutan dek Tuanku Muhammad karano jasonyo. Rancangan bangun istano iko diteliti baliak dek Katua Palukih Pelan (Arsitek), Woodford dari Kantua Pekerjaan Umum, Seremban dan diluluihan pado bulan Nopember 1902 dek Insinyur Nagari jo Residen British.

Istana iko mampunyoi 99 batang tiang tamasuak ampek batang tiang seri nan panjangnyo . Kaampek-ampek tiang iko diambiak dari Bukit Pergai, Jelebu. Kayu-kayu lain, iyolah kayu jinih penak, diambil dari Bukittinggi, Sumatera. Istana iko unik karano indak manggunoan paku basi tapi pakunyo dibuek dari kayu nan disabuik pasak. . Pasak kayu kareh digunoan untuak manyambuang papan. Atok istano iko sarupo tanduak kabau, nan manjadi lambang kaamanan.

## Rujuakan
Yunnan

**Yunnan** adolah suatu propinsi dari Republik Rakyaik Cino, nan talatak jauah di bagian tenggara nagara iko. Lawehnyo labiah kurang 394.000 kilometer pasagi (152.000 mil2), dan bapanduduak sabanyak 45,7 juta urang (2009). Ibu kota propinsinyo adolah Kunming, nan daulunyo disabuik juo jo namo Yunnan pulo. Propinsi ko babateh jo nagara-nagara Vietnam, Laos, dan Myanmar.

## Pautan lua

* Yunnan Province situs web e-Government
Famili

**Famili** (Bahaso Latin: *familia*, jamak *familiae*), disabuik juo **kaluargo** atau **suku**, dalam klasifikasi ilmiah adolah suatu *takson* nan barado di antara ordo dan genus, nan di dalamnya tadiri dari babarapo genus nan sacaro filogenetis tapisah dari famili-famili lainnyo. Suatu famili dapek tabagi jadi babarapo subfamili, yaitu *takson* manangah nan barado di ateh genus. Dalam panggunoan namo umum, suatu famili dapek dinamoan samo jo namo salah satu anggotanyo nan umum dikataui urang.
Sang Pangeran

***Sang Pangeran*** (Bahaso Itali: *Il Principe]]*  ) adolah sabuah traktat politik abaik ka-16 nan ditulih dek ahli diplomat jo pilsapaik politik, Niccolo Machiavelli. Dari surek-surek, ciek versi diagiaan pado taun 1513, bajudua Latin, *De Principatibus* ("Hal Tantang Karajaan"). Walaupun baitu versi cetak indak tabik inggo taun 1532, limo taun lapeh kamatian Machiavelli. Ini dibuek dengan isin paus Medici, Clement VII, tapi "lamo sabalun tu, malah samanjak tabiknyo *Il Principe* dalam bantuak manuskrip, kontroversi lah bakisa tantang tulisannyo.".

Walaupun buku ditulih sarupo karya tradisional jo caro "camin untuak rajo", sarjana-sarjana sapakaik mamandang buku iko sabagai karya nan inovatif. Ini disabaukan inyo ditulih dalam bahaso Itali vernakular jo indak Latin, ciek caro nan manjadi samangkin populer samanjak tabik *[[Divine Comedy]]* dek Dante, juo karya-karya literatur Renaisans lain.

*Pangeran* kadang-kadang disabuik sabagai ciek dari karya-karya taawal pilsapaik moden, tarutamonyo pilsapaik politik nan manganggap kabanaran babakeh labiah pantiang dari karapian abstrak. Inyo juo balawan jo doktrin-doktrin Katolik jo skolatisisme nan dominan di wakatu tu tantang caro maliek politik jo etika.

Traktat iko relatif pendek namun iko paliang diingek antaro karya-karya Machiavelli, jo inyo batangguang jawab mambao kato "Machiavellian" sabagai kato cacian. Dalam bagian subjek, inyo banungguak dengan *[[Discourses on Livy]]*, nan labiah panjang, nan ditulih babarapo taun salapeh *Pangeran*. Dalam pamakaiannyo dek urang Itali kontemporer sabagai contoh urang nan mambuek kajahatan dek politik, *Pangeran* juo dibandiang jo sabuah karya Machiavelli nan kurang tanamo, *[[Life of Castruccio Castracani]]* ("Kisah Kaidupan Castruccio Castracani").

Kisah nan tadapek di *Pangeran* mampunyoi tema umum nan manarimo nyato tujuan rajo-rajo—kamuliaan jo kamandirian—buliah diguno sabagai alasan untuak manggunoan caro indak moral untuak mancapai tujuan tasabuik:

## Rujuakan
Sastra

**Sastra** tadiri dari karya-karya nan tatulih, lazimnyo tabateh ka karya nan dipikia ado nilai seni atau intelek. Kato *Sastra* (Sanskerta: **शास्त्र** *shastra*) marupoan kata serapan dari bahaso Sanskerta nan bamukasuik "teks nan menganduang padoman jo pandidikan".

Sastra biasonyo dibagi ka sastra tatulih atau sastra lisan. Sastra lisan indak bakaik jo banyak dengan tulisan, tapi dengan bahaso nan dijadikan wahana untuak manyatoan pangalaman atau pakiroan tatantu.

Sastra acok manggunoan bahaso dengan caro nan babedo dari bahaso biaso. Satra dapek dibagian ka karya fiksi atau nonfiksi; dan juo samo ado inyo puisi atau prosa.  Inyo juo dapek dibagi ka bantuak-bantuak gadang sarupo novel, carito pendek atau drama. Karya-karya juo dibagian mangikuik jaman sijarah atau sipaik estetika, atau genre.
Bahaso Sanskerta

**Sanskerta** (; Sanskerta: **'  atau **',  asanyo **, "bahaso tinggi") adolah bahaso suci utamo untuak agamo Hindu, jo bahaso pilsapaik dalam agamo-agamo Buddha, Hindu, Sikhisme jo Jainisme, dan bahaso sastra nan panah digunoan sabagai *[[lingua franca]]* di India Basa. Inyo marupoan dialek standar Indo-Aryan Tuo, barasa sabagai Sanskerta Veda jo bangkik dari Indo-Iran-Proto jo Indo-Eropa-Proto. Kini inyo marupoan ciek dari 22 bahaso rasmi India jo bahaso rasmi nagari Uttarakhand. Sabagai ciek dari bahaso Indo-Eropa nan mampunyoi banyak dokumentasi bakaik jo, Sanskerta mandapek tampaik utamo di Pangajian Indo-Eropa.

## Rujuakan
Kaledonia Baru

**Kaledonia Baru** () adolah suatu nagara kapulauan nan marupoan wilayah jajahan kusuih dari Parancih nan talatak di barat daya Lautan Pasifik; tapeknyo 1.210&nbsp;km (750 mil) sabalah timur dari banua Australia, sarato 16.136&nbsp;km (10.026 mil) dari daratan Parancih di banua Eropa. Kapulauan ko nan adolah bagian dari subregion Melanesia, tadiri dari pulau utama Grande Terre (*Le Caillou*), Loyalty Islands, Chesterfield Islands, Belep archipelago, Isle of Pines, sarato babarapo pulau ketek tapancia. Lokasi Chesterfield Islands alah tamasuak wilayah Coral Sea.

Laweh wilayah daratan Kaledonia Baru mancapai 18.576 km2 (7,172 mil2). Populasinyo (sensus Agustus 2014) mancapai 268.767 jiwa, nan marupoan gabungan dari suku Kanak (panduduak asali Kaledonia Baru), katuruan urang Eropa (Caldoche dan Parancih daratan), urang Polinesia lainnyo (tarutamo urang Wallisian), urang Asia Tenggara, sarato babarapo urang katurunan Pied-Noir dan Maghreb. Ibu kota wilayah iko adolah Nouméa.
Richard Francis Burton

**Sir Richard Francis Burton** KCMG, FRGS (19 Mac 1821 – 20 Oktober 1890) adolah saurang parantau, ahli geografi, panarjamah, pangarang, parajurik, ahli Oriental (*Orientalist*), ahli kartografi, etnologi, ahli risik, ahli linguistik, panyaia, pamain padang, jo saurang diplomat. Baliau tanamo karano panjalajahannyo di Asia, Afrika jo Amerika, dan pangatauannyo tantang macam-macam bahaso jo budayo. Maikuik ciek sumber, baliau dapek batutua 29 bahaso Eropa, Asia jo Afrika.

Pancapaian tanamo Burton tamasuak pajalanan ka Makah - Burton tapaso mamakai samaran karano pado wakatu tu urang Eropa indak dibana masuak ka kota tu, jo ka dibunuah jiko buek sarupo tu; tarjamahan buku *[[Seribu Satu Malam]]* nan indak ditapih bahaso jo caritonyo; manabik buku *[[Kama Sutra]]* dalam bahaso Inggirih; jo pajalanan basamo John Hanning Speke sabagai urang Eropa partamo ka Danau Gadang Afrika samaso mancari ulu Nil.

Burton indak paduli banyak aspek etnosentrisme masarakaik British pado jaman tu, jo maniakmati ubuangan paribadi dengan budayo-budayo nan bamacam ragam.  Karya sarato surek-surek banyak mangkaritik kabijakan Kekaisaran British, sampai mandapek impak taadok karajonyo.

## Rujuakan
Zheng He

**Zheng He** atau **Cheng Ho**, (1371 - 1433; Hanzi tradisional:鄭和, Hanzi sederhana: 郑和, Hanyu Pinyin: *Zhèng Hé*, Wade-Giles: **Cheng Ho**; namo Arab: **حجّي محمود شمس** **Haji Mahmud Shams**) iyolah saurang palauik jo panjalajah Cino nan paliang tanamo dalam riwayaik 4000 taun Cino. Juo digala Mah Sam Po (Pinyin: mǎ sān bǎo), baliau mamimpin armada Cino sabanyaik tujuah kali ka 30 buah nagara di sadonyo di alam Melayu atau Nusantara, Asia Selatan, Timua Tangah, jo juo banua Afrika, ampia ciek abaik sabalun Christopher Columbus tibo di Amerika. Palayarannyo alah dirakam dalam karya  *Sida-sida Sanbao ka Lautan Barat* () atau "Zheng He ka Lautan Barat".

## Riwayaik iduik

Zheng He dilahiaan jo namo **Ma He** di Yunnan, sabuah propinsi Mongol katika tu nan talatak babarapo minggu pajalanan dari palabuahan nan tadakek,  Zheng He marupoan urang Cino katurunan Hui nan barasa dari Asia Tangah. Anak saurang pagawai di lua banda, baliau ditangkok dek tantara Cino nan lah marampeh kuaso dari Dinasti Mongol pado taun 1382. Baliau diaja manjadi sida-sida (urang nan dikebiri) kekaisaran Cino jo ditugehan ka istano Zhu Di, anak rajo Yan nan pandai baparang.

Dalam wakatu 20 taun, Zheng He alah manjadi salah satu pambantu utamo anak rajo Yan, sarato juo manjadi ahli strategi utamo dalam pambarontakan nan manyabaukan Zhu Di (dengan gala Maharaja ("Rajo Gadang") *Yongle* nan caro harfiah bamukasuik "Maharaja Kabahagiaan Abadi") manjadi maharaja Dinasti Ming nan katigo pado taun 1402.  Baliau dibari namo "Zheng" dek Maharaja sasudah kamanangan dalam paparangan di Zenglunba nan talatak dakek jo Beijing. Sudah tu baliau diangkek manjadi pamimpin salah sabuah angkatan tantara lauik nan paliang kuaik di dunia katiko tu. Misinyo manjadi bukti panguruihan jo teknologi nan rancak dan istimewa, tapi indak mambao dagang nan gadang. Iko disabaukan Zheng He saurang laksamana jo indak urang dagang.

## Rujuakan